บันทึก

รายงานการประชุม

สภาองค์การบริหารส่วนตำบลบางดี

**สมัยสามัญ สมัยที่ 3 ประจำปี 2563**

**ครั้งที่ 2 /2563**

**วันที่ 14 เดือน สิงหาคม พ.ศ. 2563 เวลา 09.00 น.**

**ณ ห้องประชุมองค์การบริหารส่วนตำบลบางดี อำเภอห้วยยอด จังหวัดตรัง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้เข้าประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1. | นายสมชาย สังข์สุวรรณ | ประธานสภาฯ | สมชาย สังข์สุวรรณ |  |
| 2. | นายดำเนิน ภักดีโชติ | รองประธานสภาฯ | ดำเนิน ภักดีโชติ |  |
| 3. | นายปิยรัฐ นิดคง | เลขาฯสภา | ปิยรัฐ นิดคง |  |
| 4. | นายสำราญ พานิชย์ | ส.อบต.หมู่ที่ 1 | สำราญ พานิชย์ |  |
| 5. | นายวิรัตน์ เกลาเกลี้ยง | ส.อบต.หมู่ที่ 2 | วิรัตน์ เกลาเกลี้ยง |  |
| 6. | นายสมคิด ท่าจีน | ส.อบต.หมู่ที่ 3 | สมคิด ท่าจีน |  |
| 7. | นายจำเริญ ถาวร | ส.อบต.หมู่ที่ 3 | จำเริญ ถาวร |  |
| 8. | นายสมศักดิ์ เกตุแก้ว | ส.อบต.หมู่ที่ 4 | สมศักดิ์ เกตุแก้ว |  |
| 9. | นายจรุงศักดิ์ ชัยพลเดช | ส.อบต.หมู่ที่ 4 | จรุงศักดิ์ ชัยพลเดช |  |
| 10. | นายคล่อง ชูเมือง | ส.อบต.หมู่ที่ 5 | คล่อง ชูเมือง |  |
| 11. | นายประนอม สงบดี | ส.อบต.หมู่ที่ 5 | ประนอม สงบดี |  |
| 12. | นายมงคล งามเรียบ | ส.อบต.หมู่ที่ 6 | มงคล งามเรียบ |  |
| 13 | นายศักดิ์ณรงค์ กลับขัน | ส.อบต.หมู่ที่ 6 | ศักดิ์ณรงค์ กลับขัน |  |
| 14. | นายสุทัศน์ อินทร์วิเศษ | ส.อบต.หมู่ที่ 7 | สุทัศน์ อินทร์วิเศษ |  |
| 15. | นายสมนึก ยิ่งยงค์ | ส.อบต.หมู่ที่ 8 | สมนึก ยิ่งยงค์ |  |
| 16. | นายสุธรรม แสนสุข | ส.อบต.หมู่ที่ 8 | - | ลา |
| 17. | นายจรัญ ดีเสมอศักดิ์ | ส.อบต.หมู่ที่ 9 | จรัญ ดีเสมอศักดิ์ |  |
| 18. | นายภาณุวิชญ์ รองพล | ส.อบต.หมู่ที่ 9 | ภาณุวิชญ์ รองพล |  |
| 19. | นายวิรัตน์ จงเจริญ | ส.อบต.หมู่ที่ 10 | - | ขาด |
| 20. | นายชาตรี จงเจริญ | ส.อบต.หมู่ที่ 10 | ชาตรี จงเจริญ |  |
| 21. | นายบุญมา ชนะบุญ | ส.อบต.หมู่ที่ 11 | บุญมา ชนะบุญ |  |
| 22. | นายสมคิด ภัตศรี | ส.อบต.หมู่ที่ 12 | สมคิด ภัตศรี |  |
| 23. | นายปราโมท สายโน | ส.อบต.หมู่ที่ 12 | ปราโมท สายโน |  |

* ผู้เข้าประชุม 21 คน
* ลา 1 คน
* ขาดประชุม 1 คน

**-2-**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1. | นายสนิท ชูเมือง | นายก อบต.บางดี | สนิท ชูเมือง |  |
| 2. | นายนิกร แก้วเจือ | รองนายก อบต.บางดี | นิกร แก้วเจือ |  |
| 3. | นางจิราวัลย์ ชูเมือง | เลขานุการนายก | จิราวัลย์ ชูเมือง |  |
| 4. | นางธนิษฐา จริงจิตร | นักวิเคราะห์ฯนโยบายและแผน | ธนิษฐา จริงจิตร |  |
| 5 | นางอาทิตยา ชูเมือง | นักวิชาการศึกษา อบต.บางดี | อาทิตยา ชูเมือง |  |
| 6. | นายนิคม แซ่เล้า | รองนายก อบต.บางดี | นิคม แซ่เล้า |  |

**เปิดประชุม เวลา 09.00 น.**

เมื่อถึงเวลานัดประชุมและสมาชิกสภาองค์การบริหารส่วนตำบลบางดี มาครบ

องค์ประชุม นายปิยรัฐ นิดคง เลขานุการสภาฯได้เรียนเชิญ

นายสมชาย สังข์สุวรรณ ประธานสภาฯ จุดธูปเทียนบูชาพระรัตนตรัย และร่วมร้องเพลงชาติ เสร็จแล้ว ประธานสภาฯ ได้กล่าวเปิดการประชุมสภาองค์การบริหารส่วนตำบลบางดี สมัยสามัญ สมัยที่ 3 ครั้งที่ 3/2563 ตามวาระการประชุม ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

1.1 วันนี้สมาชิกลาประชุม จำนวน 1 ท่าน นะครับ คือนายสุธรรม แสนสุข

**ระเบียบวาระที่ 2** **เรื่องรับรองรายงานการประชุมครั้งที่แล้ว**

2.1 รับรองรายงานการประชุมสภา สมัยสามัญ สมัยที่ 3 ครั้งที่ 2/2563

เมื่อวันที่ 6 สิงหาคม 2563

**ประธานสภาฯ** ตามที่เลขานุการสภาได้แจกจ่ายรายงานการประชุมครั้งดังกล่าวให้

สมาชิกสภาฯ ได้พิจารณาล่วงหน้าแล้ว สมาชิกท่านใดสงสัยมีข้อความ

ใดที่จะแก้ไข เปลี่ยนแปลงเพิ่มเติมหรือไม่ครับ ถ้าสมาชิกไม่มีอะไรที่จะ

อภิปราย กระผมขอมติที่ประชุมตามระเบียบวาระที่ 2 ครับ

**มติที่ประชุม** มีมติรับรองรายงานการประชุมสภา สมัยสามัญ สมัยที่ 3 ครั้งที่ 1/๒๕63

ประจำปี พ.ศ.2563 เมื่อวันที่ 6 สิงหาคม ๒๕63 เป็นเอกฉันท์

**ระเบียบวาระที่ 3** **เรื่องพิจารณา**

**3.1 ญัตติการพิจารณาร่างข้อบัญญัติงบประมาณรายจ่ายประจำปี**

**งบประมาณ พ.ศ.2564 วาระที่ 2 ขั้นแปรญัตติ**

**ประธานสภา** สืบเนื่องจากการประชุมสภาฯครั้งที่แล้ว สภาองค์การบริหารส่วนตำบลบางดีมีมติ

เห็นชอบรับหลักการร่างข้อบัญญัติงบประมาณรายจ่ายประจำปีงบประมาณ พ.ศ.2564 และในวันนี้จะเป็นการประชุมเพื่อพิจารณาในหัวข้อที่ขอเสนอแปรญัตติ ขอเชิญประธานคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2564 ได้เสนอผลการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2564 ให้ที่ประชุมทราบ

**-3-**

**ประนอม** เรียนท่านประธานและสมาชิกผู้ทรงเกียรติทุกท่านครับ กระผม

นายประนอม สงบดี ประธานคณะกรรมการแปรญัตติ ขอรายงานผลการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2564

ตามที่สภาองค์การบริหารส่วนตำบลบางดี ได้กำหนดให้สมาชิกองค์การบริหารส่วนตำบลบางดี ได้ยื่นเสนอขอแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2564 ต่อคณะกรรมการแปรญัตติฯ ในวันที่ 8 – 10 สิงหาคม 2563 เวลา 08.30 – 17.00 น. ณ ห้องประชุมสภาองค์การบริหารส่วนตำบลบางดี ปรากฏว่าในช่วงที่สภาฯกำหนดยื่นเสนอขอแปรญัตติ ไม่มีสมาชิกสภาฯท่านใด ยื่นเสนอขอแปรญัตติและคณะกรรมการแปรญัตติฯได้ประชุมพิจารณาแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2564 เมื่อวันที่ 12 สิงหาคม 2563 ซึ่งผลการพิจารณาแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2564 ที่ประชุมมีมติเห็นชอบด้วยเสียงเอกฉันท์ให้คงไว้ตามร่างเดิมแห่งร่างข้อบัญญัติงบประมาณรายจ่ายประจำปีงบประมาณ พ.ศ.2564 และไม่มีข้อความใดต้องแก้ไขหรือเพิ่มเติมแต่อย่างใด ตามที่นายกองค์การบริหารส่วนตำบลบางดีเสนอครับ

**ประธานสภา** จากรายงานของคณะกรรมการแปรญัตติฯ เมื่อไม่มีผู้ใดยื่นแปรญัตติ และ

คณะกรรมการแปรญัตติมีมติเห็นชอบกับร่างข้อบัญญัติงบประมาณรายจ่ายประจำปีงบประมาณ พ.ศ.2564 ดังนั้น จึงขอมติที่ประชุมสภาองค์การบริหารส่วนตำบลบางดี ในวาระที่ 2 เพื่อเข้าสู่การพิจารณาในวาระที่ 3 ต่อไป

**3.2 ญัตติเรื่องการพิจารณาร่างข้อบัญญัติงบประมาณรายจ่าย**

**ประจำปีงบประมาณ พ.ศ.2564 วาระที่ 3 ขั้นลงมติให้ตราเป็น**

**ข้อบัญญัติ**

**ประธานสภา** เมื่อที่ประชุมสภาฯ มีมติเห็นชอบให้ผ่านร่างข้อบัญญัติงบประมาณรายจ่ายประจำปีงบประมาณ พ.ศ.2564 ในวาระที่ 2 แล้วต่อไปเป็นการพิจารณาในวาระที่ 3 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 52 การพิจารณาร่างข้อบัญญัติในวาระที่ 3 ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปรายถ้ามีเหตุอันสมควร และในการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่ ผมจะขอมตินะครับสมาชิกสภาฯท่านใด เห็นควรให้ความเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2564

โปรดยกมือขอให้เลขานับองค์ประชุมครับ

**เลขาสภาฯ** สมาชิกอยู่ในที่ประชุม 14 ท่านครับ

**เลขาสภา**  เห็นชอบ 14 ท่าน

งดออกเสียง ไม่มี

ไม่เห็นชอบ ไม่มี

**-4-**

**ระเบียบวาระที่ 4 เรื่องอื่น ๆ (ถ้ามี)**

**ประธาน** เรื่องอื่นๆมีใครจะอภิปรายครับเชิญครับคุณปิยรัฐ

**ปิยรัฐ**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ท่านฝ่ายบริหาร กระผมนายปิยรัฐ นิดคง สมาชิกสภาฯหมู่ที่ 2

ก่อนอื่นผมเรียนท่านประธานสภาผ่านไปยังผู้บริหารนะครับผมมีความคิดว่าถ้าประชุมครั้งหน้าหรือครั้งไหนๆนะครับอยากให้เจ้าหน้าที่ของแต่ละกองเข้ามาร่วมประชุมด้วยกองละ 1 คนก็ได้นะครับ อย่างน้อยๆได้บอกปัญหาที่ค้างคาของสภาแต่ละส่วนให้สภาของเราเดินไปได้ด้วยดีนะครับเพราะว่าเราก็ต้องร่วมมือร่วมใจกันทำงานอยู่แล้วนะครับแต่ถ้าเป็นแบบนี้ทุกครั้งทุกคราผมสงสารฝ่ายบริหารนะครับเพราะตอบไม่ถูกและก็อีกอย่างมันเป็นเรื่องของหน่วยงานที่รับผิดชอบนะครับมันเป็นเรื่องของงานเจ้าหน้าที่นะครับผมอยากให้อย่างน้อยๆก็เข้ามาร่วมประชุมเพราะว่าสามเดือนครั้งหนึ่งสี่เดือนครั้งหนึ่งอย่างนี้ครับขอบคุณมากครับ

**ประธาน** ครับสมาชิกท่านใดมีอะไรวาระอื่นๆเชิญครับท่านจรุงศักดิ์ ชัยพลเดชครับ

**จรุงศักดิ์** ท่านประธานสภาฯที่เคารพ และท่านสมาชิกผู้ทรงเกียรติทุกท่านครับ

กระผมนายจรุงศักดิ์ ชัยพลเดช สมาชิกสภาฯ หมู่ที่ 4 ครับในเรื่อง

ของกระทู้สดนะครับไปถึงท่านนายกนะครับในเรื่องถมหลุมบ่อนะครับถนนลาดยางสายต้นโพธิ์ บางดี และสายถนนหนองปราง วังคีรี นะครับ ที่ประชุมครั้งก่อนผมก็ได้อภิปรายในส่วนตรงนี้แต่ ณ วันนี้นะครับยังไม่มีใครได้ลงไปดูแลในส่วนตรงนี้ท่านประธานครับ ตรงนี้นะครับท่านผู้บริหารนะครับท่านไม่ลงไปพื้นที่ครับท่านไม่เห็นว่าหลุมบ่อใหญ่ขนาดไหนนะครับซึ่งถนนสายหลักนะครับมีประชาชนใช้ตรงนี้เยอะนะครับจะเกิดอันตรายถึงแก่ชีวิตและทรัพย์สินก็ได้นะครับท่านประธานครับ เรื่องที่สองครับกระทู้ถามถึงท่านนายกนะครับในเรื่องเมื่อวันก่อนนะครับเรื่องวาตภัยตอนนี้ชาวบ้านมาสอบถามผมนะครับว่าจะดำเนินการช่วยเหลือเมื่อไหร่ในส่วนที่ซื้อกระเบื้องนะครับผมก็ตอบให้พี่น้องประชาชนไม่ได้นะครับในส่วนตรงนี้ขอบคุณครับ

**ประธานสภาฯ** สมาชิกท่านใดมีอะไรอีกมั๊ยครับ ถ้าไม่มีขอขอบคุณท่านสมาชิกทุกๆท่าน สำหรับการประชุมสภาองค์การบริหารส่วนตำบลบางดี สมัยสามัญ สมัยที่ 3 ครั้งที่ 3/2563 ในวันนี้ประสบความสำเร็จลงด้วยดี ขอปิดการประชุม

**ปิดประชุม เวลา 12.00 น.**

(ลงชื่อ) ปิยรัฐ นิดคง ผู้บันทึกรายงานประชุม

(นายปิยรัฐ นิดคง)

เลขานุการสภาองค์การบริหารส่วนตำบลบางดี

**-5-**

คณะกรรมการตรวจสอบรายงานการประชุม ได้ตรวจบันทึกการประชุมสภาองค์การบริหารส่วนตำบลบางดี สมัยประชุมสามัญ สมัยที่ 3 ครั้งที่ 2/2563 ในคราวประชุมเมื่อวันที่ 14 สิงหาคม 2563 เห็นว่าถูกต้อง พร้อมนี้ได้ลงลายมือชื่อไว้ด้วยแล้ว

(ลงชื่อ) ปิยรัฐ นิดคง (ลงชื่อ) วิรัตน์ จงเจริญ (ลงชื่อ) ปราโมท สายโน

(นายปิยรัฐ นิดคง) (นายวิรัตน์ จงเจริญ) (นายปราโมท สายโน)

ประธานกรรมการตรวจรายงานการประชุมฯ กรรมการตรวจรายงานการประชุมฯ กรรมการตรวจรายงานการประชุม

รายงานการประชุมนี้สภาองค์การบริหารส่วนตำบลบางดีได้มีมติรับรองแล้ว ในคราวการประชุมสภาองค์การบริหารส่วนตำบลบางดี สมัยสามัญ สมัยที่ 4 ครั้งที่ 1/2566 เมื่อวันที่ 12 พฤศจิกายน 2563 จึงได้ลงชื่อรับรองไว้เพื่อปิดประกาศรายงานการประชุมให้ประชาชนทั่วไปทราบ

(ลงชื่อ) สมชาย สังข์สุวรรณ ผู้รับรองรายงานการประชุม

(นายสมชาย สังข์สุวรรณ)

ประธานสภาองค์การบริหารส่วนตำบลบางดี